
2008 წლის 16 აპრილი
ქ. თბილისი

სახელმწიფო ბიუჯეტის დაფინანსებაზე მყოფი ორგანიზაციებისა და საჯარო სამართლის იურიდიული პირების ბუღალტრული ანგარიშგების ფორმების დამტკიცების შესახებ

 საქართველოს მთავრობის 2004 წლის 21 მაისის N39 დადგენილებით დამტკიცებული საქართველოს ფინანსთა სამინისტროს დებულების მე-3 მუხლის „ც“ ქვეპუნქტის საფუძველზე და მე-4 მუხლის მე-3 პუნქტის „ლ“ ქვეპუნქტის შესაბამისად, ვბრძანებ:
 1. დამტკიცდეს სახელმწიფო ბიუჯეტის დაფინანსებაზე მყოფი ორგანიზაციებისა და საჯარო სამართლის იურიდიული პირების ბუღალტრული ანგარიშგების შემდეგი ფორმები:

ა) ორგანიზაციის ბალანსი – ფორმა N1;

ბ) ორგანიზაციის ანგარიში ხარჯების ეკონომიკური კლასიფიკაციის მიხედვით – ბალანსის დანართი ფორმა N2;

გ) ორგანიზაციის ანგარიში არაფინანსური აქტივებით საკასო ოპერაციების შესახებ – ბალანსის დანართი ფორმა N2-1;

დ) ორგანიზაციის ანგარიში ფინანსური აქტივებითა და ვალდებულებებით საკასო ოპერაციების შესახებ – ბალანსის დანართი ფორმა N2-2;

ე) წმინდა ღირებულების ანგარიშზე თანხების მოძრაობა – ბალანსის დანართი ფორმა N3;

ვ) ანგარიში სხვა შემოსავლებიდან მიღებული სახსრების მოძრაობის შესახებ – ბალანსის დანართი ფორმა N4;

ზ) ანგარიში ფულადი გრანტების შესახებ – ბალანსის დანართი ფორმა N4-1;

თ) ორგანიზაციის ანგარიში არაფინანსური აქტივების მიღება-გასვლის შესახებ – ბალანსის დანართი ფორმა N5;

ი) ანგარიში ავტომანქანების ექსპლუატაციაზე გაწეული ხარჯების შესახებ – ბალანსის დანართი ფორმა N6.

 2. მხარჯავმა დაწესებულებებმა ნაერთი ბუღალტრული ანგარიშგება წარუდგინონ საქართველოს ფინანსთა სამინისტროს სახაზინო სამსახურს დადგენილ ვადებში:

 ა) 1 აპრილის, 1 ივლისის და 1 ოქტომბრის მდგომარეობით, საანგარიშგებო პერიოდის დასრულებიდან, მეორე თვის 10 რიცხვამდე;

ბ) წლიური ბუღალტრული ანგარიშგება – არაუგვიანეს საანგარიშო წლის მომდევნო წლის 1 მარტამდე. 

  3. სახელმწიფო ბიუჯეტის დაფინანსებაზე მყოფმა ორგანიზაციებმა პერიოდული და წლიური ანგარიშგებები წარუდგინონ თავიანთ ზემდგომ ორგანოებს, ხოლო საჯარო სამართლის იურიდიულმა პირებმა - სახელმწიფო კონტროლის განმახორციელებელ შესაბამის ორგანოებს, მათ მიერ დადგენილ ვადებში. 

4. ბრძანება ამოქმედდეს გამოქვეყნებისთანავე.

